CELEX: 32013D0440
Language: hr
Date: 2013-08-20 00:00:00
Title: 2013/440/EU: Odluka Komisije оd 20. kolovoza 2013. o prekidu antidampinškog postupka koji se odnosi na uvoz cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana

21.8.2013   
            
            
               HR
            
            
               Službeni list Europske unije
            
            
               L 223/13
            
         ODLUKA KOMISIJE
   оd 20. kolovoza 2013.
   o prekidu antidampinškog postupka koji se odnosi na uvoz cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana
   (2013/440/EU)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Uredbu Vijeća (EZ) br. 1225/2009 od 30. studenoga 2009. o zaštiti od dampinškog uvoza iz zemalja koje nisu članice Europske zajednice (1) („Osnovna uredba”), a posebno njezin članak 9.,
   nakon savjetovanja sa Savjetodavnim odborom,
   budući da:
   A.   POSTUPAK
   
   
               (1)
            
            
               Europska komisija je 28. rujna 2012. zaprimila pritužbu zbog navodnog štetnog dampinga cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine („NR Kina”) i Tajvana, koju je u skladu s člankom 5. Osnovne uredbe podnio Odbor za obranu industrije priključaka od nehrđajućeg čelika za tupo zavarivanje Europske unije (Defence Committee of the Stainless Steel Butt-welding Fittings Industry of the European Union) („podnositelj pritužbe”) u ime proizvođača koji čine velik udio, u ovom slučaju više od 25 %, u ukupnoj Unijinoj proizvodnji cijevnih priključaka od nehrđajućeg čelika za tupo zavarivanje
            
         
               (2)
            
            
               Pritužba je sadržavala dokaze prima facie o dampingu i materijalnoj šteti koja iz njega proizlazi, što se smatralo dostatnim opravdanjem za pokretanje postupka.
            
         
               (3)
            
            
               Komisija je 10. prosinca 2012., nakon savjetovanja sa Savjetodavnim odborom, u Službenom listu Europske unije
                   (2) objavila obavijest o pokretanju antidampinškog postupka koji se odnosi na uvoz cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz NR Kine i Tajvana u Uniju.
            
         
               (4)
            
            
               Komisija je o pokretanju postupka službeno obavijestila izvoznike/proizvođače u NR Kinu i Tajvanu, uvoznike, korisnike i sva udruženja na koja se to očito odnosi, nadležna tijela NR Kine i Tajvana te sve poznate proizvođače u Uniji. Zainteresirane strane imale su priliku izraziti svoja stajališta u pisanom obliku te zatražiti saslušanje u roku određenom u obavijesti o pokretanju postupka.
            
         
               (5)
            
            
               Saslušanje je odobreno svim zainteresiranim stranama koje su to zatražile i pokazale da postoje posebni razlozi da ih se sasluša.
            
         B.   POVLAČENJE PRITUŽBE I PREKID POSTUPKA
   
   
               (6)
            
            
               Podnositelj pritužbe službeno je povukao svoju pritužbu dopisom Komisiji od 27. lipnja 2013.
            
         
               (7)
            
            
               Na temelju članka 9. stavka 1. Osnovne uredbe postupak se može prekinuti ako se pritužba povuče uz uvjet da takav prekid nije protivan interesu Unije.
            
         
               (8)
            
            
               Ispitnim postupkom nisu otkriveni razlozi zbog kojih bi navedeni prekid bio protivan interesu Unije. Stoga je Komisija zaključila da se postupak treba prekinuti. Zainteresirane strane su o tome obaviještene te im je omogućeno davanje primjedbi. Međutim Komisija nije zaprimila primjedbe koje opravdano ukazuju na to da bi navedeni prekid bio protivan interesu Unije.
            
         
               (9)
            
            
               Komisija je stoga zaključila da je antidampinški postupak koji se odnosi na uvoz cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, s podrijetlom iz NR Kine i Tajvana u Uniju potrebno prekinuti,
            
         DONIJELA JE OVU ODLUKU:
   Članak 1.
   Ovime se prekida antidampinški postupak koji se odnosi na uvoz cijevnih priključaka od nehrđajućeg čelika za tupo zavarivanje, među ostalim i kao gotovih proizvoda, podrijetlom iz Narodne Republike Kine i Tajvana, koji su trenutačno obuhvaćeni oznakama KN 7307 23 10 i 7307 23 90.
   Članak 2.
   Ova Odluka stupa na snagu sljedećeg dana od dana objave u Službenom listu Europske unije.
   
      Sastavljeno u Bruxellesu 20. kolovoza 2013.
      
         
            Za Komisiju
         
         
            Predsjednik
         
         José Manuel BARROSO
      
   
   
      (1)  SL L 343, 22.12.2009., str. 51.
   
      (2)  SL C 342, 10.11.2012., str. 2.